*Projekts*

**Ministru kabineta noteikumu projekta**

**"Grozījums Ministru kabineta 2013.gada 27.augusta noteikumos Nr. 675 "Veselības inspekcijas maksas pakalpojumu cenrādis""**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Noteikumu projekts izstrādāts pamatojoties uz Tabakas izstrādājumu, augu smēķēšanas produktu un elektronisko smēķēšanas ierīču un to šķidrumu aprites likuma 3.panta sesto daļu, 4.panta ceturto daļu, 5.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 20.maijā stājās spēkā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums (turpmāk-likums), ar kuru tiek pārņemta *Eiropas Parlamenta un Padomes 2014.gada 3.aprīļa direktīva* 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu* (turpmāk – Direktīva 2014/40/ES).  Saskaņā ar likuma 4.panta ceturto daļu izdevumus, kas saistīti ar cigarešu paraugu atlasi un testēšanu, sedz ražotāji un importētāji, veicot samaksu Veselības inspekcijai saskaņā ar maksas pakalpojumu cenrādi. Ņemot vērā augstāk minēto, noteikumu projekts "Grozījums Ministru kabineta 2013.gada 27.augusta noteikumos Nr.675 "Veselības inspekcijas maksas pakalpojumu cenrādis"" (turpmāk- noteikumu projekts) papildina patlaban spēkā esošo Veselības inspekcijas (turpmāk- Inspekcija) maksas pakalpojumu cenrādi ar deleģētās funkcijas attiecīgo izcenojumu, ieviešot jauno pakalpojumu "Paraugu atlase cigarešu emisiju testēšanai" ar attiecīgo izcenojumu 23,97 euro apmērā. Ņemot vērā Ministru kabineta 2008.gada 5.februāra noteikumu Nr.76 "Veselības inspekcijas nolikums" 1. un 2.punktu, kas nosaka Inspekcijai īstenot valsts pārvaldes funkcijas veselības nozares uzraudzībā un kontrolē, kā arī pamatojoties uz Pievienotās vērtības nodokļa likuma 3.panta astoto daļu, pakalpojumam nav piemērojama pievienotās vērtības nodokļa likme.  Likuma 5.panta pirmajā daļā ir noteikts, ka ražotāji un importētāji saskaņā ar Inspekcijas maksas pakalpojumu cenrādi veic samaksu par tabakas izstrādājumiem, elektroniskām cigaretēm un uzpildes flakoniem sniegtās informācijas apstrādi. Ņemot vērā augstāk minēto, noteikumu projekts papildina patlaban spēkā esošo Inspekcijas maksas pakalpojumu cenrādi ar deleģētās funkcijas attiecīgo izcenojumu, ieviešot divus jaunus pakalpojumus "Par tabakas izstrādājumiem, elektroniskajām cigaretēm, to uzpildes flakoniem pirmreizēji sniegtās informācijas apstrāde" ar izcenojumu 121,96 euro apmērā un "Par tabakas izstrādājumiem, elektroniskajām cigaretēm, to uzpildes flakoniem sniegtās informācijas ikgadēja apstrāde" ar cenrādi 75,69 euro apmērā. Ņemot vērā Ministru kabineta 2008.gada 5.februāra noteikumu Nr.76 "Veselības inspekcijas nolikums" 1. un 2.punktu, kas nosaka Inspekcijai īstenot valsts pārvaldes funkcijas veselības nozares uzraudzībā un kontrolē, kā arī pamatojoties uz Pievienotās vērtības nodokļa likuma 3.panta astoto daļu, pakalpojumam nav piemērojama pievienotās vērtības nodokļa likme.  Saskaņā ar likuma 3.panta sesto daļu izdevumus, kas saistīti ar novērtējumu par to, vai cigaretes vai tinamā tabaka ir ar raksturīgo aromātu, vai tabakas izstrādājumos ir izmantotas aizliegtas piedevas vai aromatizētāji un vai tabakas izstrādājumi satur piedevas tādā daudzumā, kas ievērojami vai izmērāmi palielina attiecīgā tabakas izstrādājuma toksisko vai atkarību izraisošo ietekmi, vai piedevai piemīt kancerogēnās, mutagēnās un reproduktīvajai sistēmai toksiskās īpašības, sedz ražotāji un importētāji saskaņā ar Inspekcijas maksas pakalpojumu cenrādi. Ņemot vērā augstāk minēto, noteikumu projekts papildina patlaban spēkā esošo Inspekcijas maksas pakalpojumu cenrādi ar deleģētās funkcijas attiecīgo izcenojumu ieviešot jauno pakalpojumu "Aizliegtu vai ierobežotu piedevu klātbūtnes tabakas izstrādājumos un raksturīgā aromāta cigaretēs vai tinamajā tabakā novērtējums" ar attiecīgo izcenojumu 59,98 euro apmērā. Ņemot vērā Ministru kabineta 2008.gada 5.februāra noteikumu Nr.76 "Veselības inspekcijas nolikums" 1. un 2.punktu, kas nosaka Inspekcijai īstenot valsts pārvaldes funkcijas veselības nozares uzraudzībā un kontrolē, kā arī pamatojoties uz Pievienotās vērtības nodokļa likuma 3.panta astoto daļu, pakalpojumam nav piemērojama pievienotās vērtības nodokļa likme. |
| 3. | Projekta izstrādē iesaistītās institūcijas | Veselības ministrija un Veselības inspekcija. |
| 4. | Cita informācija | Noteikumu projektā iekļautie maksas pakalpojumi "Par tabakas izstrādājumiem, elektroniskajām cigaretēm, to uzpildes flakoniem pirmreizēji sniegtās informācijas apstrāde" un "Par tabakas izstrādājumiem, elektroniskajām cigaretēm, to uzpildes flakoniem sniegtās informācijas ikgadēja apstrāde" ir saistīti ar Veselības ministrijas izstrādāto Ministru kabineta noteikumu projektu "Par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem, kā arī jaunieviestiem tabakas izstrādājumiem sniedzamās informācijas apjomu, kārtību, kādā ražotāji un importētāji sniedz šādu informāciju, kā arī prasībām datu apstrādei, analizēšanai, uzglabāšanai un publicēšanai", kas 2016.gada 21.aprīlī izsludināts Valsts sekretāru sanāksmē. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar nozares komersantus, kuri ražo vai importē tabakas izstrādājumus, elektroniskās cigaretes un to uzpildes flakonus Eiropas Savienībā un Eiropas Ekonomikas zonā un tos laiž tirgū Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizēšana nodrošinās aptverošāku un pilnīgāku visu Latvijā tirgū laisto tabakas izstrādājumu, elektronisko cigarešu un flakonu uzraudzību. Noteikumu projekts arī nodrošinās godīgas konkurences veicināšanu. |
| 3. | Administratīvo izmaksu monetārs novērtējums | Ņemot vērā, ka likuma 5.panta pirmā daļa nosaka pienākumu ražotājiem un importētājiem ziņot par katru tabakas izstrādājuma zīmolu un veidu, ko tie plāno laist tirgū, vai kas jau ir laists tirgū, ražotājiem un importētājiem būs papildu administratīvās izmaksas.  Ņemot vērā, ka ražotājiem un importētājiem paziņošanas pienākums par izstrādājumiem, kas uz likuma spēkā stāšanās dienu ir tirgū, jāpaziņo līdz 2016.gada 20.novembrim un tabakas izstrādājumus, kas saražoti vai laisti brīvā apgrozībā līdz 2016.gada 20.maijam atbilstoši likuma „Par tabakas izstrādājumu realizācijas, reklāmas un lietošanas ierobežošanu” prasībām vēl varēs iztirgot līdz 2017.gada 19.maijam, par pamatu aprēķiniem izmantoti Valsts ieņēmumu dienesta sniegtie dati par Latvijā tirgū laisto tabakas izstrādājumu nosaukumu skaitu 2015.gada 7 mēnešos[[1]](#footnote-1), kas bija 890. Latvijā 2015.gadā tabakas izstrādājumus patēriņam importēja 15 komersanti[[2]](#footnote-2), tomēr Veselības ministrijas rīcībā nav informācijas par tabakas izstrādājumu zīmolu un veidu sadalījumu starp šiem komersantiem, tāpēc aprēķini tiek veikti uz izstrādājumu zīmolu un veidu kopējo skaitu.  Paredzams, ka ziņošana par 1 vienību aizņems aptuveni 60 minūtes.  Atbilstoši Centrālās statistiskas pārvaldes datiem, privātajā sektorā vidējā bruto darba samaksa 2015.gadā bija 799 *euro*.  Kopējās pirmreizējās informācijas par tirgū esošajiem tabakas izstrādājumiem sniegšanas pienākuma radītās izmaksas tabakas izstrādājumiem ir 4441,10 euro\*\*. Mainoties vidējai darba samaksai, kā arī izstrādājumu zīmolu un nosaukumu skaitam, mainīsies arī administratīvās izmaksas.  \*\*(4,99 euro x 1h) x (890[[3]](#footnote-3) zīmoli x 1 reizi)= 4,99 x 890= 4441,10 euro.  Paziņošanas pienākums attiecas arī uz katru reizi, kad sastāvs tiek mainīts, kā arī reizi gadā ir jāveic ziņošanas pienākums par katru tirgū esošo tabakas izstrādājuma zīmola un veida pārdošanas apjomiem. Attiecībā uz paziņojumu par pārdošanas apjomiem informācijas paziņošana aizņems aptuveni 10 minūtes. Tādējādi šī paziņošanas pienākuma radītās izmaksas tabakas izstrādājumiem ir 356 euro\*\*\*. Mainoties vidējai darba samaksai, kā arī zīmolu skaitam, mainīsies arī administratīvās izmaksas.  \*\*\*(4,99 euro x 0,16h) x (890 zīmoli x 1 reizi gadā)= 0,80 x 890= 712,00 euro.  Veselības ministrija lūdza sniegt informāciju Tabakas izstrādājumu ražotāju nacionālajai asociācijai par aplēsēm attiecībā uz tabakas izstrādājumu nosaukumu skaita izmaiņām pēc likuma spēkā stāšanās (2016.gada 20.maijs) un jauno prasību spēkā piemērošanas (2017.gada 20.maijs). Tomēr asociācija norādīja, ka patlaban nekādas prognozes netiek izteiktas, ņemot vērā, ka vēl gadu var iztirgot izstrādājumus, kas neatbilst jaunajām prasībām. Attiecībā uz to, kas mainīsies pēc pārejas perioda beigām, Tabakas izstrādājumu ražotāju nacionālā asociācija izteica viedokli, ka prognozes varēs izteikt tikai pēc 2017.gada maija.  Paziņošanas pienākums attiecas arī uz elektronisko cigarešu un uzpildes flakonu ražotājiem un importētājiem. Valsts pārvaldes iestāžu rīcībā šobrīd nav informācijas par šo izstrādājumu tirgū laisto zīmolu un nosaukumu skaitu. Lai gan likumā noteiktās prasības elektroniskajām cigaretēm un uzpildes flakoniem arī stājas spēkā 2016.gada 20.maijā, elektroniskās cigaretes un uzpildes flakonus, kas saražoti un laisti brīvā apgrozībā līdz 2016.gada 20.novembrim un neatbilst jaunajām likumā noteiktajām prasībām, tāpat kā tabakas izstrādājumus, varēs iztirgot līdz 2017.gada 19.maijam. Atbilstoši Beztabakas nozares asociācijas sniegtajai informācijai, šobrīd tirgū ir aptuveni 30 elektronisko cigarešu un 300 uzpildes flakonu zīmolu un veidi. Ņemot vērā, ka informācijas sniegšana par attiecīgajiem izstrādājumiem notiks tādā pašā veidā kā tabakas izstrādājumiem, kopējās par tirgū esošajām elektroniskajām cigaretēm un to uzpildes flakoniem pirmreizējās informācijas sniegšanas pienākuma radītās izmaksas varētu būt 1646,70 euro\*\*\*\*. Mainoties vidējai darba samaksai, kā arī zīmolu un veidu skaitam, mainīsies arī administratīvās izmaksas.  \*\*\*\*(4,99 euro x 1h) x (330 zīmoli x 1 reizi)= 4,99 x 330= 1646,70 euro.  Ņemot vērā, ka likumā noteiktās prasības elektroniskajām cigaretēm un uzpildes flakoniem būtiski liek pārveidot šobrīd tirgū esošos produktus, atbilstoši Beztabakas nozares asociācijas aplēsēm pēc likumā un saistošajos tiesību aktos noteikto prasību stāšanās spēkā, tirgū paliks aptuveni 5-7 elektronisko cigarešu un aptuveni 40 uzpildes flakonu zīmoli un veidi, jo pēc Beztabakas nozares asociācijas aplēsēm- 80% no tirgū esošajiem izstrādājumiem šobrīd jaunajām prasībām neatbilst. Papildus jāņem vērā, ka elektronisko cigarešu patēriņš ir salīdzinoši zems (Latvijā- 1%, ES-2%)[[4]](#footnote-4), tādējādi Beztabakas nozares asociācijas lēstās prognozes par zīmolu un veidu samazināšanos ir ļoti iespējamas. Tādējādi arī ar paziņošanas pienākumu saistītās administratīvās izmaksas varētu būt arī zemākas. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | |
| Rādītāji | | 2016. gads | | Turpmākie trīs gadi (*euro*) | | |
| 2017. | 2018. | 2019. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | 265 758 | 114 188 | 72 839 | 72 839 | 72 839 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 265 758 | 114 188 | 72 839 | 72 839 | 72 839 |
| 1.2. valsts speciālais budžets | | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 |
| 2. Budžeta izdevumi: | | 265 758 | 114 188 | 72 839 | 72 839 | 72 839 |
| 2.1. valsts pamatbudžets | | 265 758 | 114 188 | 72 839 | 72 839 | 72 839 |
| 2.2. valsts speciālais budžets | | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 |
| 3. Finansiālā ietekme: | | 0 | 0 | 0 | 0 | 0 |
| 3.1. valsts pamatbudžets | | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | | X | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Valsts budžeta programma, no kuras plānots finansēt likuma izpildi – 46.00.00 "Veselības nozares uzraudzība" apakšprogramma 46.01.00 "Uzraudzība un kontrole". 2016.gadā saskaņā ar valsts budžetu *VI* plānoti ieņēmumi no maksas pakalpojumiem 265 758 *euro* apmērā šādā sadalījumā pa izdevumu kodiem atbilstoši ekonomiskajām kategorijām:  EKK 1000 (Atlīdzība) 230 737 *euro*;  EKK 1100 (Atalgojums) 185 944 *euro*;  EKK 2000 (Preces un pakalpojumi) 29 159 *euro*;  EKK 5000 (Kapitālie izdevumi) 5 862 *euro*.  Likums paredz papildināt Veselības inspekcijas maksas pakalpojumu cenrādi ar četriem jauniem maksas pakalpojumu veidiem, kur 2016.gadā plānoti ieņēmumi no jaunajiem maksas pakalpojumiem un tiem atbilstoši izdevumi – EUR 114 188: atlīdzībai EUR  105 369 (tai skaitā izdevumi atalgojumam EUR   81 582), precēm un pakalpojumiem EUR 7 921 un kapitālajiem izdevumiem EUR 898.  2017.gadā un turpmāk ik gadu plānoti ieņēmumi no jaunajiem maksas pakalpojumiem un tiem atbilstoši izdevumi – EUR   72 839: atlīdzībai EUR   68 049 (tai skaitā izdevumi atalgojumam EUR   52 702), precēm un pakalpojumiem EUR   4 532 un kapitālajiem izdevumiem EUR 258.  Veselības inspekcijas maksas pakalpojumu cenrādis tiek papildināts ar jauniem maksas pakalpojumu veidiem sekojoši:  **1.** **"Paraugu atlase cigarešu emisiju testēšanai"** 23,97 *euro*:   * 2016.gadā 7 mēnešos plānots sniegt 4 šādus pakalpojumus ar kopējiem ieņēmumiem (4\*23,97 *euro*) 95,88 *euro* apmērā; * 2017.gadā un turpmāk plānots sniegt 5 šādus pakalpojumus ik gadu ar kopējiem ieņēmumiem (5\*23,97 *euro*) 119,85 *euro* apmērā.   Balstoties uz Valsts ieņēmumu dienesta sniegto informāciju par to, ka 2015.gadā ievestos/importētos tabakas izstrādājumuspatēriņam Latvijā nodeva 15 komersanti un nodoto cigarešu zīmolu un veidu skaitu (101), var prognozēt, ka 35 cigarešu zīmolu un veidu ņemšana 4 un turpmākajos gados 5 akcīzes preču noliktavās pārbaudei gadā nodrošinātu pietiekamu emisiju līmeņu atbilstības uzraudzību. Valsts ieņēmumu dienests kā iestāde, kas līdz šim veica emisiju pārbaudi cigaretēm, norādījis, ka iepriekšējo gadu pieredze liecina, ka emisiju līmeņi nepārsniedz atļautos.  Mainoties akcīžu preču noliktavu un patēriņam nodoto cigarešu zīmolu skaitam Latvijā, prognozētie ieņēmumi var mainīties.  **2.** **"Par tabakas izstrādājumiem, elektroniskajām cigaretēm, to uzpildes flakoniem pirmreizēji sniegtās informācijas apstrāde"** 121,96 *euro*:   * 2016.gadā 7 mēnešos plānots sniegt 935 šādus pakalpojumus (890 tabakas izstrādājumu, 40 uzpildes flakonu un 5 elektronisko cigarešu zīmoli un veidi) ar kopējiem ieņēmumiem (935\*121,96 *euro*) 114 032,60 *euro* apmērā; * 2017.gadā un turpmāk plānots sniegt 15 šādus pakalpojumus ik gadu ar kopējiem ieņēmumiem (15\*121,96 *euro*) 1 829,40 *euro* apmērā.   Par tabakas izstrādājumiem, elektroniskajām cigaretēm, to uzpildes flakoniem sniegtās informācijas apstrāde ietver elektroniskajā portālā EU-CEG iesniegtās informācijas saņemšanai nepieciešamo tehnisko risinājumu uzturēšanu, tos uzglabājot saskaņā ar līgumu Eiropas Komisijas uzturētajā nacionālajā datu repozitorijā, saņemtās informācijas apstrādi un padziļinātu analīzi kontroles nolūkos, tai skaitā, izvērtējot izstrādājumu atbilstību konkrētiem kritērijiem attiecībā uz to sastāvā esošām vielām, datu sagatavošanu publicēšanai un publicēšanu ievērojot datu aizsardzības prasības, Eiropas Komisijai sniedzamās informācijas apkopošanu.  Prognozes par Veselības inspekcijā izskatāmo informācijas apjomu par  tabakas izstrādājumiem pamatojas uz Valsts ieņēmumu dienesta datiem par tabakas izstrādājumu apriti Latvijā, tabakas izstrādājumu nosaukumu skaitu, kas nodoti patēriņam Latvijā 2015.gadā. Ņemot vērā, ka ražotājiem un importētājiem paziņošanas pienākums par izstrādājumiem, kas uz likuma spēkā stāšanās dienu ir tirgū, jāpaziņo līdz 2016.gada 20.novembrim un tabakas izstrādājumus, kas saražoti vai laisti brīvā apgrozībā līdz 2016.gada 20.maijam atbilstoši likuma „Par tabakas izstrādājumu realizācijas, reklāmas un lietošanas ierobežošanu” prasībām vēl varēs iztirgot līdz 2017.gada 19.maijam, par pamatu aprēķiniem izmantoti Valsts ieņēmumu dienesta sniegtie dati par Latvijā tirgū laisto tabakas izstrādājumu nosaukumu skaitu 2015.gadā[[5]](#footnote-5), kas bija 890. Veselības ministrija lūdza sniegt informāciju Tabakas izstrādājumu ražotāju nacionālajai asociācijai par aplēsēm attiecībā uz tabakas izstrādājumu nosaukumu skaita izmaiņām pēc likuma spēkā stāšanās (2016.gada 20.maijs) un jauno prasību spēkā piemērošanas (2017.gada 20.maijs). Tomēr asociācija norādīja, ka patlaban nekādas prognozes netiek izteiktas, ņemot vērā, ka vēl gadu var iztirgot izstrādājumus, kas neatbilst jaunajām prasībām. Tādējādi par tabakas izstrādājumiem, kas ir laisti tirgu līdz 2016.gada 20.maijam, jāveic paziņošana līdz 2016.gada 20.novembrim. Attiecībā uz to, kas mainīsies pēc pārejas perioda beigām, ņemot vērā, ka likumā noteikts aizliegums laist tirgū tabakas izstrādājumus, kuru jebkuras sastāvdaļas, piemēram, filtri, papīri, iepakojums, kapsulas, satur aromatizētājus vai jebkādus tehniskus elementus, kas varētu mainīt attiecīgo tabakas izstrādājumu smaržu vai garšu vai to dūmu intensitāti, kas varētu sašaurināt patēriņam nodoto tabakas izstrādājumu sortimentu un attiecīgi arī aprēķinos izmantojamo nosaukumu skaitu, Tabakas izstrādājumu ražotāju nacionālā asociācija izteica viedokli, ka prognozes varēs izteikt tikai pēc 2017.gada maija.  Attiecībā uz paziņojamo elektronisko cigarešu un uzpildes flakonu zīmolu un veidu skaitu, ņemot vērā, ka valsts pārvaldes institūcijas šādu informāciju neapkopo, aprēķiniem tiek izmantots attiecīgo izstrādājumu zīmolu un veidu skaits, ko ziņojusi Beztabakas nozares asociācija- 40 uzpildes flakonu zīmoli un veidi un 5 elektronisko cigarešu zīmoli un veidi. Situācija jau skaidrota anotācijas II sadaļas 3.punktā. Pēc pirmreizējās paziņošanas Veselības inspekcijai būs pilnvērtīgāka informācija par attiecīgo izstrādājumu zīmolu un veidu skaitu Latvijas tirgū, no kā varēs arī attiecīgi turpmāk veikt pārrēķinu, lai mazinātu budžeta neizpildes risku. EU-CEG būs jāievada arī informācija, ja attiecīgais izstrādājums tiek izņemts no tirgus.  Tādejādi prognozējamais datu bāzē EU-CEG 2016.gadā paziņotais Veselības inspekcijai izskatāmo tabakas izstrādājumu, elektronisko cigarešu un uzpildes flakonu skaits varētu sasniegt aptuveni 935, pieņemot, ka tiek paziņoti 890 tabakas izstrādājumu, 5 elektronisko cigarešu un 40 uzpildes flakonu zīmoli un veidi.  **3. "Par tabakas izstrādājumiem, elektroniskajām cigaretēm, to uzpildes flakoniem sniegtās informācijas ikgadēja apstrāde" 75,69 *euro*:**   * sāk piemērot ar 2017.gadu. Attiecas uz tiem izstrādājumiem, par kuriem jau veikta pirmreizējā paziņošana; * 2017.gadā un turpmāk plānots sniegt aptuveni 935 šādus pakalpojumus ik gadu ar kopējiem ieņēmumiem (935\*75,69 *euro*) 70 770,15 *euro* apmērā.   Sniedzamās informācijas apjoms un biežums noteikts Ministru kabineta noteikumu projektā "Par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem, kā arī jaunieviestiem tabakas izstrādājumiem sniedzamās informācijas apjomu, kārtību, kādā ražotāji un importētāji sniedz šādu informāciju, kā arī prasībām datu apstrādei, analizēšanai, uzglabāšanai un publicēšanai", kas 2016.gada 21.aprīlī izsludināts Valsts sekretāru sanāksmē. Gan tabakas izstrādājumu, gan elektronisko cigarešu un uzpildes flakonu ražotāji un importētāji katru reizi, kad tabakas izstrādājuma sastāvs tiek mainīts tā, ka var ietekmēt jau iepriekš iesniegto informāciju, vai attiecīgais izstrādājums būtiski tiek mainīts, par to informē Veselības inspekciju, izdarot korekcijas EU-CEG. Tāpat noteikts ik gadu sniedzamās informācijas apjoms. Sniegto informāciju, kas nav komercnoslēpums, Inspekcijai jāpublicē savā tīmekļa vietnē, attiecīgi regulāri pārskatot EU-CEG ienākošo informāciju un atbilstoši atjaunojot tīmekļa vietnē norādīto informāciju. Tomēr, ņemot vērā, ka nav iespējams paredzēt veicamo izmaiņu apjomu, par katru EU-CEG paziņoto attiecīgo tabakas izstrādājumu, elektronisko cigareti vai uzpildes flakonu ražotājs vai importētājs veic ikgadējo maksu neatkarīgi no paziņojuma datos veikto izmaiņu apjoma. Šāda prakse tiek realizēta arī Beļģijā, kur ikgadējā maksa par tabakas izstrādājumu ir 125,00 *euro*[[6]](#footnote-6).  **4."Aizliegtu vai ierobežotu piedevu klātbūtnes tabakas izstrādājumos un raksturīgā aromāta cigaretēs vai tinamajā tabakā novērtējums" 59,98 *euro***:   * 2016.gadā 7 mēnešos plānots sniegt 1 šādu pakalpojumu ar kopējiem ieņēmumiem (1\*59,98 *euro*) 59,98 *euro* apmērā; * 2017.gadā un turpmāk plānots sniegt 2 šādus pakalpojumus ik gadu ar kopējiem ieņēmumiem (2\*59,98 *euro*) 119,96 *euro* apmērā.   Ievērojot, ka nozare ir pazīstama ar jaunajām prasībām tabakas izstrādājumiem jau kopš Direktīvas 2014/40/ES projekta tapšanas un ievērojot Direktīvā 2014/40/ES paredzēto pārejas periodu līdz prasību ieviešanai, nav pamata prognozēt, ka varētu būt liels neatbilstošu produktu skaits. Tādējādi Veselības inspekcija uzskata, ka gada laikā varētu novērtēt divus tabakas izstrādājumus, par kuru sastāva atbilstību rastos pamatotas aizdomas. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Veselības inspekcijai ieviešot jaunos maksas pakalpojums ir finansiāla ietekme uz 2016.gada budžetu, jo tiek plānots jauno maksas pakalpojumu ieņēmumu palielinājums 114 188,46 *euro* apmērā. 2017.gadā un turpmāk no plānotajiem jauno maksas pakalpojumu ieņēmumiem 72 839,36 *euro* apmērā, attiecīgi rada finansiālu ietekmi uz 2017.gada un turpmāko gadu budžetiem.  2016.gadā un turpmāk ik gadu papildus paredzama atsevišķu esošo maksas pakalpojumu plāna neizpilde aptuveni 72 511 *euro* apmērā. Līdz ar to, ņemot vērā plānotos ieņēmumus no jaunajiem maksas pakalpojumiem un ieņēmumu neizpildi no esošajiem maksas pakalpojumiem, ietekme uz valsts budžetu veidosies 2016.gadā 41 677 euro apmērā un 2017.gadā un turpmāk ik gadu 327 euro apmērā.  Plānoto pakalpojumu skaitu un detalizētu sadalījumu pa izdevumu pozīcijām atbilstoši Ministru kabineta 2011.gada 3.maija noteikumiem Nr.333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" skatīt anotācijas pielikumā "Maksas pakalpojuma izcenojuma aprēķins".  Papildu funkciju īstenošanai 2016.gadā, 2017.gadā un turpmāk saistībā ar pirmreizējās iesniegtās informācijas apstrādi, ņemot vērā, ka papildu finansējums no valsts budžeta netiek piešķirts un atlīdzība jānodrošina no maksas pakalpojumu ieņēmumiem, tad nepieciešamās amata vietas tiks nodrošinātas esošo (246) amata vietu skaita ietvaros. | | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ieinteresēto pušu iesaiste projekta izstrādē. |
| 2. | Sabiedrības līdzdalība projekta izstrādē | Noteikumu projekts nosūtīts izskatīšanai nacionālā līmeņa organizācijām, kuras piedalījās likuma publiskajā apspriešanā, kas notika 2015.gada februārī[[7]](#footnote-7): Tabakas izstrādājumu ražotāju nacionālajai asociācijai, Beztabakas nozares asociācijai, Latvijas Tirgotāju asociācijai, Latvijas Darba devēju konfederācijai, Latvijas Tirdzniecības un rūpniecības kamerai un SIA Tabakas Nams Grupa. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide un esošo institūciju likvidācija nav nepieciešama. Jauno pakalpojumu sniegšana ietekmēs Inspekcijas darbinieku veicamos darba pienākumus, savukārt nepieciešamās amata vietas tiks nodrošinātas esošo amatu vietu skaita ietvaros. |
| 3. | Cita informācija | Nav. |

*IV un V sadaļa – projekts šo jomu neskar*

Veselības ministre Anda Čakša

Vīza: Valsts sekretāra p.i. Kārlis Ketners

30.06.2016. 10:43

3190

J. Dobrijana,67876100

[jekaterina.dobrijana@vm.gov.lv](mailto:jekaterina.dobrijana@vm.gov.lv)

L. Zandberga, 67876041

[lasma.zandberga@vm.gov.lv](mailto:lasma.zandberga@vm.gov.lv)

A. Logoša, 67807536

[agnese.logosa@vi.gov.lv](mailto:agnese.logosa@vi.gov.lv)

M. Rumpētere, 67378367

[maija.rumpetere@vi.gov.lv](mailto:maija.rumpetere@vi.gov.lv)

1. <http://tap.mk.gov.lv/doc/2015_12/VManot_111115_TPD.2143.docx> 30.lpp [↑](#footnote-ref-1)
2. <https://www.vid.gov.lv/getfile.aspx?sid=4850> [↑](#footnote-ref-2)
3. Vidējais laikā no 2011.līdz 2015.gadam Latvijas tirgū laisto tabakas izstrādājumu nosaukumu skaits [↑](#footnote-ref-3)
4. http://ec.europa.eu/public\_opinion/archives/ebs/ebs\_429\_fact\_lv\_en.pdf [↑](#footnote-ref-4)
5. <http://tap.mk.gov.lv/doc/2015_12/VManot_111115_TPD.2143.docx> 30.lpp [↑](#footnote-ref-5)
6. http://www.ejustice.just.fgov.be/cgi\_loi/change\_lg.pl?language=nl&la=N&table\_name=wet&cn=2016020517 [↑](#footnote-ref-6)
7. http://www.vm.gov.lv/lv/aktualitates/sabiedribas\_lidzdaliba/publiska\_apspriesana\_likumprojektam\_un\_ministru\_kabineta\_not/ [↑](#footnote-ref-7)